กนง.คงดอกเบี้ย 0.50% ชี้ศก.ผ่านจุดต่ำสุด ลุ้นฟื้นตัวรับคลายล็อกดาวน์-เปิดเมือง
กนง.มีมติเป็นเอกฉันท์ให้คงอัตราดอกเบี้ยนโยบายไว้ที่ 0.50% ต่อปี พร้อมประเมินว่าและเข้าสู่ช่วงฟื้นตัวจากการผ่อนคลายมาตรการควบคุมโรค และการเปิดประเทศ
กนง.มีมติคงอัตราดอกเบี้ยนโยบายไว้ที่ 0.50% ต่อปี พร้อมประเมินว่าและเข้าสู่ช่วงฟื้นตัวจากการผ่อนคลายมาตรการควบคุมโรค และการเปิดประเทศ
10 พ.ย. 2564

ผู้สื่อข่าวรายงานว่า (10 พฤศจิกายน 2564) คณะกรรมการนโยบายการเงิน (กนง.) มีมติเป็นเอกฉันท์ให้คงอัตราดอกเบี้ยนโยบายไว้ที่ 0.50% ต่อปี  พร้อมประเมินว่าเศรษฐกิจไทยผ่านจุดต่ำสุดแล้วในไตรมาสที่ 3 ปี 2564 และเข้าสู่ช่วงฟื้นตัวจากการผ่อนคลายมาตรการควบคุมการระบาดและการเปิดประเทศ รวมทั้งการเร่งกระจายวัคซีนส่งผลให้ความเสี่ยงด้านต่ำลดลง แต่แนวโน้มการฟื้นตัวยังเปราะบางและมีความไม่แน่นอน
โดยมองว่าเศรษฐกิจไทยในปี 64 และปี 65 คาดว่าจะขยายตัวใกล้เคียงกับที่คาดไว้ในการประชุมครั้งก่อน จากการใช้จ่ายในประเทศที่ทยอยปรับดีขึ้นตามการผ่อนคลายมาตรการควบคุมการระบาด ซึ่งช่วยชดเชยผลกระทบต่อเศรษฐกิจจากราคาพลังงานโลกที่สูงขึ้น ในระยะต่อไป